cyanic-selkie/wikianc huggingface dataset:
עקרון המדינה המועדפת
הסכם GATT היה משטר בינלאומי שקידם הורדת מכסים בין השותפים לו כדרך להגביר את היקפי המסחר שביניהן. רק ב־1995 הצליחו לייסד את ארגון הסחר העולמי (WTO), שהוא אחד המוסדות המשפיעים ביותר לכיוון של סחר חופשי בכלכלה הבינלאומית. אחת המטרות העיקריות שלו היא לקדם ולפתח את יחסי המסחר בין המדינות שחברות בו. עקרון המדינה המועדפת  (MFN) הוא מושג מפתח בליברליזציה של הסחר בכלכלה הפוליטית ועמוד השדרה ב־WTO ו־GATT. עקרון המדינה המועדפת בעצם הוא אחת השיטות העיקריות שהארגון נוקט בהן כדי להסדיר שוויון הזדמנויות מסחרי בין החברים בו.
סיכום
התכונות המרכזיות בעקרון המדינה המועדפת הן: איסור הפליה בין מדינות, שייצר בין המדינות שוויון הזדמנויות שמנטרל את ההשפעה השלילית של עיוותי מסחר; והיותו לא מותנה, שמשך מספר רב של מדינות שהבחינו בפוטנציאל הרווחי שטמון בו. בנוסף ארגון הסחר העולמי הצליח לאזן את התופעה השלילית של מדינות טרמפיסטיות שמאפיין את סעיף המדינה המועדפת הלא מותנה. בגלל הנסיבות הללו, עקרון המדינה המועדפת הוא השיטה היעילה ביותר שדרך מיסודו בארגון הסחר העולמי, ארגון שמשתתפים בו רוב מדינות העולם, הצליחה לכוון את המסחר העולמי לליברליזציה.
הפגזת עכו (1840)
הקואליציה הימית ופעילותה בחופי סוריה
עקב מחלתו של מפקד הכוח היבשתי בריגדיר-גנרל צ'ארלס סמית, קיבל ניפייר את הפיקוד על הכוח הרגלי וביצע גיחה מוצלחת כנגד כוח מצרי-אלבני בנהר אל-כלב. באמצעות כוח ספינות בריטיות, טורקיות ואוסטריות הפגיז ניפייר את צידון ב-26 בספטמבר תוך כדי הסתערות יבשתית והעיר נכנעה בתוך יומיים.
בזמן ההכנות לתקיפת העמדות המצריות ברמה של בוארסף, קיבל ניפייר הוראה לפרוש מהפיקוד על הכוח היבשתי ולפנות את מקומו לסמית שהחלים ממחלתו וקיבל בנוסף את הפיקוד על הכוח הטורקי מכוחות הברית. ניפייר החליט לסרב פקודה ולהמשיך במתקפה נגד הכוח המצרי, הקרב ב-9 באוקטובר היה עז במיוחד, אך הניצחון לקואליציה היה מובטח וב-3 באוקטובר המצרים נסוגו מביירות. רק לאחר שהקרב הוכרע החזיר ניפייר את הפיקוד על הכוח לסמית.
רוחות הסחר
היסטוריה
במאה ה-18, חשיבותן של רוחות הסחר "Trade" לצי הסחר האנגלי לחציית האוקיינוס האטלנטי, הובילו אטימולוגים ואת הציבור לזהות את המושג סחר עם השימוש שעושים בו כיום "סחר חוץ".
דייגו דה סלינאס
ביוגרפיה
בשנת 1685 שירת סלינאס אי רודריגס כמרשל בחיל הרגלים הספרדי בפמפלונה, ובתקופה זו הוא הגיש בקשה להצטרף למסדר סנטיאגו; בקשתו התקבלה לאחר חקירה מעמיקה של אילן היוחסין שלו. בפמפלונה השתתף בקרבות של מלחמת תשע השנים על הגבעות של אלדידה (Alduide), שם הצליח להדוף את הפולשים הצרפתים.
מייק קוויגלי
מייקל ברוס קוויגלי (באנגלית: Michael Bruce Quigley; נולד ב-17 באוקטובר 1958) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס החמישי של מדינת אילינוי, ברציפות מאז שנבחר בבחירות מיוחדות באפריל 2009. קוויגלי, חבר המפלגה הדמוקרטית, מייצג מחוז קונגרס בו שוכן רוב החלק הצפוני של שיקגו כמו גם פרוורים מערביים של העיר. טרם היבחרו לקונגרס היה קווייגלי חבר במועצת הנציבים של מחוז קוק.
ביוגרפיה
ב-7 באפריל 2009 קוויגלי הושבע לתפקידו בקונגרס. בבחירות אמצע הכהונה ב-2010 נבחר לתקופת כהונה מלאה בת שנתיים. במאי 2011 העניק קוויגלי את חסותו לתיקון חוק הפטריוט, האוסר על מכירת כלי נשק לאנשים ברשימת מעקב הטרור של ה-FBI. קוויגלי האמין שההגבלות הרפובליקניות על זכויות אזרח מכוח חוק הפטריוט סותרות את חוסר נכונות הרפובליקנים להגביל את הזכות לשאת נשק. הצעת חוק זו ספגה ביקורת נוקבת מחברי בית הנבחרים ג'ים סנסנברנר ולואי גומהרט, שגרסו כי ההצעה מהווה פגיעה בזכויות התיקון השני לחוקת ארצות הברית בקרב אנשים שנכנסו בשוגג לרשימת המעקב של ה-FBI. בסופו של דבר הצעת החוק לא עברה את אישור ועדת המשפט בבית הנבחרים.
רואן
שלושה מהאתרים החשובים ביותר בעיר הם קתדרלת רואן, כנסיית סנט אואן וכנסיית ז'אן ד'ארק. קתדרלת רואן היא מן המפורסמות שבקתדרלות הגותיות ואף הייתה בעבר המבנה הגבוה ביותר בעולם.
מרקוס פורקיוס קאטו קנסוריוס
דרכו לקנסורה
בין האישים שקאטו תקף היו גלבראיו, שנטען שהוא לא דיווח כראוי על השלל שלכד במלחמה כנגד אנטיוכוס. בנוסף, הוא האשים את קווינטוס מינוקיוס תרמוס בכך שמסר דיווח מפוברק על הצלחותיו במלחמה, ואף עמד מאחורי האשמה בלקיחת זהב שהיה רכוש המדינה, שהועלתה על ידי שני טריבונים פלבאים כנגד לוקיוס קורנליוס סקיפיו אסיאטיקוס ואחיו סקיפיו אפריקנוס.
ככל הנראה מאחורי ההתקפות הללו עמד רצונו של קאטו להכפיש יריבים אפשריים, שיוכלו להתמודד נגדו על משרת הקנסור של שנת 184 לפנה"ס, וסלידתו ארוכת השנים מסקיפיו וחבר מרעיו, אולם ביסודן עמדה גם דאגה אמיתית לניקיון הכפיים של פקידי הציבור ולמינהל תקין, ואמונתו ששלל מלחמה צריך להגיע ברובו לכיסי החיילים הפשוטים ולאוצר המדינה ולא לכיסי המצביאים.
אחרית ימיו
לאחר שהוטל קנס כבד על העיר אתונה בשנת 155 לפנה"ס, נשלחה משלחת של פילוסופים מן העיר אתונה לרומא במטרה להופיע בפני הסנאט ולשדלו לבטל את הקנס. הדיון בעניינם התעכב ובינתיים הפילוסופים עסקו במתן הרצאות לציבור הרומאי, שקיבל אותם באופן כללי בהתלהבות. נאמן לאמונותיו שספיגת תרבות יוונית במידות גדולות מדי תשחית את הרומאים, הפציר קאטו בסנאט להגיע להחלטה כדי שהפילוסופים יוכלו לעזוב את העיר וכך רומא תשתחרר מהשפעתם השלילית.
אישיותו ומורשתו
כבר בעת העתיקה היה מזוהה קאטו כמי שדחף להשמדתה של קרתגו ובעידן המודרני הוא זכור בעיקר בשל כך. יש המצדיקים את פועלו הזה בטענה שקרתגו הייתה במסלול עליה, ואם לא היה נעשה כל דבר נגדה היא הייתה פותחת במלחמה חדשה כנגד רומא, אולם יש הסבורים, כגון תאודור מומזן שקרתגו בעצם הייתה במסלול השתלבות במערך הרומאי של מדינות לווין והשמדתה מעידה על צרות אופקיו של קאטו.
רפלקס
מנגנון פעולה
ברפלקסים, בניגוד לתגובות רצוניות, הקלט החושי עובר עיבוד בתוך חוט השדרה (או בתוך גזע המוח, במקרה של עצבי הגולגולת) והפקודה אל השרירים נשלחת ישירות ממנו. בצורה זו מתאפשרת תגובה מהירה יותר, וזאת משתי סיבות. ראשית, אין צורך להוליך את האותות אל אזורי העיבוד הגבוהים במוח ובחזרה. שנית, המעגלים העצביים שיוצרים את תגובת הרפלקס הם לרוב פשוטים יחסית, ובנויים על קישור מוגדר מראש בין גירוי (למשל, מגע במשטח מאוד חם) לתגובה (הרחקה מיידית של העור מהמשטח).
רפלקסים בתגובה לגירוי מזיק
ישנם רפלקסים שנועדו לסלק חומרים מזיקים מהגוף או למנוע כניסה של גופים זרים לתוכו. רפלקסים אלה פועלים בעיקר בהקשר של מערכת העיכול ומערכת הנשימה, ובין היתר הם מערבים שרירים חלקים שנשלטים על ידי מערכת העצבים האוטונומית. מגע בחך גורם לרפלקס הקאה, שנועד ככל הנראה למנוע כניסת עצמים לגוף דרך הפה שלא במסגרת בליעה. הקאה, אשר נשלטת על ידי אזור במוח בשם Area Postrema, יכולה לחלופין לשמש גם כתגובה רפלקסיבית לזיהוי של רעלנים בזרם הדם, זאת במטרה להוציא מהגוף רעלים שנכנסו למערכת העיכול. בדומה לכך, שיעול (כאשר הוא מתרחש בצורה לא רצונית) הוא רפלקס שנועד לטהר את מערכת הנשימה מחלקיקים זרים, בתגובה לגירוי של קולטנים ייעודיים על גבי האפיתל של דרכי הנשימה. גם עיטוש הוא תנועה רפלקסיבית של מערכת הנשימה, שמטרתה לנקות את חלל האף.
רפלקסים בתינוקות
בתינוקות קיימים מספר רפלקסים נוספים אשר אינם קיימים באדם הבוגר, ולרוב נעלמים בגיל מספר חודשים. רפלקסים אלה מאפשרים לתינוק להגיב באופן אוטומטי למצבים שהוא טרם למד להתמודד איתם.
משמעות רפואית
יש אנשים מבוגרים שתנועות הגפיים שלהם מוגבלות כמעט ורק לרפלקסים והם מנצלים את הפעלת רפלקסים אלה לתפעול מכשור טכנולוגיה מסייעת.
איש הפלדה
{{פירושונים|
פרח
צורת הפרח
הפרחים מתחלקים בצורתם לשני סוגים עיקריים:
האבקה
הפריית הפרחים נעשית על ידי האבקה - העברת אבקת הפרחים לצלקת. ישנם פרחים המואבקים על ידי הרוח, יש שעל ידי מים, ויש שעל ידי בעלי חיים. פרחים מסוימים מואבקים מפרחים בצמחים אחרים השייכים לאותו מין וזו נקראת האבקה זרה והיא הנפוצה ביותר. בצמחים אחרים, הפרחים מואבקים מפרחים אחרים באותו הצמח, ויש שמואבקים מהאבקנים שלהם עצמם. צורה זו של האבקה נקראת האבקה עצמית.
סידור הפרחים בצמח
תפרחת מסוימת - בה הציר הראשי מפסיק את צמיחתו לאחר שמופיע הפרח הראשון. הפרח העליון על הציר הראשי הוא הפרח הבוגר ביותר והפרחים הצעירים יותר מופיעים מתחתיו, לא על הציר הראשי אלא על ענפים הצומחים מתחת לפרח הראשון. סוגי התפרחות העיקריות השייכות לסידור זה הן:
תפרחת בלתי מסוימת - בה הציר הראשי ממשיך להתארך גם אחרי תחילת הפריחה וnצמיח פרחים מבסיסו כלפי הקצה העליון. סוגי התפרחות העיקריות השייכות לסידור זה הן:
גלוריה
גלוריה (באנגלית: Gloria) הוא סרט מתח של הבמאי ג'ון קסאווטס משנת 1980, בכיכובה של ג'ינה רולנדס. הסרט מספר את סיפורה של אשת מאפיה לשעבר אשר לוקחת תחת חסותה את בן שכניה, אשר משפחתו נרצחה בעקבות חיסול חשבונות של המאפיה. רולנדס הייתה מועמדת באותה שנה לפרס אוסקר בקטגוריית השחקנית הראשית על תפקידה בסרט.
עלילת הסרט
לאחר יום שלם של מנוסה משתכנים השניים בחדר מלון. גלוריה מגיעה למסקנה שקשרי המאפיה חזקים מדי, ושאין לדעת עד לאן הם ירדפו אותם כל עוד הפנקס בידם. היא משתפת את פיל בתוכניתה ללכת אל מפקדת המאפיה לבדה, בניסיון להגיע לעסקה איתם. אז היא מספרת כי בעברה הייתה בת זוגו של אחד מהם, זהו טוני טנזיני, ושקשרי העבר איתו הם הסיכוי האחרון שלהם. היא מחייבת את פיל לעזוב את המלון לאחר שלוש שעות, כאשר אם אינה חוזרת, פירוש הדבר שהיא מתה.
טימולאון חימנס
תהליך השלום
ב-23 ביוני 2016 חתמו סנטוס וחימנס בהוואנה על הסכם הפסקת אש. על פי ההסכם יתפרקו 7,000 לוחמי FARC מנשקם ויעבירו אותו לידי האו"ם. ב-26 בספטמבר חתמו סנטוס וחימנס על הסכם שלום בטקס חגיגי בעיר קרטחנה. חימנס התנצל במעמד זה על כל הכאב שגרם ארגונו. אולם במשאל העם על הסכם השלום הקולומביאני, שנערך ב-2 באוקטובר, נדחה ההסכם ברוב זעום, כיוון שנתפס כמקל מדי עם המורדים. בתגובה לתוצאות המשאל אמר חימנס כי הארגון ממשיך לרצות בשלום למרות דחיית ההסכם. ב-24 בנובמבר חתמו סנטוס וחימנס בבירה בוגוטה על הסכם שלום חדש, הכולל שינויים שהציעו מתנגדי ההסכם הקודם.
אמנון רופא
ביוגרפיה
בשנת 2000 מונה למנכ"ל המרכז הרפואי בני ציון בחיפה.
האיש שחשב שאשתו היא כובע
תרגום לעברית
בסוף שנת 1990, הוציאה מחברות לספרות את גרסתו העברית של הספר לאור. בשנה זו, הייתה ההוצאה חלק מתאגיד ההוצאה לאור כנרת, זמורה-ביתן, דביר. מתרגם הספר הוא אילן רוזנברג.
1973 – הקרב על הזיכרון
החלק השני
המחבר בוחר בקטעים שונים שפורסמו באמצעי המדיה השונים (סיפורת, שירה, קולנוע, טלוויזיה, עיתונות וכו'), בנקודות זמן שונות. הוא אינו מסביר מדוע בחר קטע זה או אחר או מדוע נמנע מלבחור קטעים רלוונטיים אחרים. הוא מנתח אותם ודן בהם בראי המלחמה.
מוספי הנצחה בעיתונות
מוסף הנצחה וזיכרון בעיתון שמטבעו נכתב לאחר שוך הקרבות, לעיתים שנים רבות אחריהם, כולל בדרך כלל הן תיאור עובדתי והן סיפורים אישיים. מוספי הזיכרון, יותר מזירות שיח אחרות, יכולים להצביע בבירור על תמורות בשיח במרוצת השנים, שכן אינם נכתבים בעת ההתרחשויות אלא אחריהם. במוספים אלה ניתן לראות שינויים בתפיסת מלחמת יום הכיפורים בחברה הישראלית: מצידוק הדין לביקורת, מהלם להתאוששות, מסיפורי גבורה להלקאה עצמית ועוד.
ביקורת
להלן חלק מחוות הדעת שנכתבו על הספר:
הילדים מגבעת נפוליאון
עונה שלישית
בעונה השלישית החבורה עברה לגור במהלך החופש ב"זולה" החדשה באולפן של בוננזה, אחיו של תומר. בו זמנית בורח הפסנתרן, סרגיי הורוביץ (פיני טבגר), הומלס רוסי שאינו דובר עברית, המתגלה כנכדו של סרגיי רחמנינוב, מפושעים שרוצים להקליט אותו מנגן.
פרסים
הסדרה זכתה בשני פרסי האקדמיה לטלוויזיה בקטגוריית סדרות ילדים ונוער. לסדרה יצאו ספר המגולל את עלילת הסדרה של שתי העונות הראשונות.
התפתחות הילד
עיכוב התפתחותי באבני הדרך
כשהורים או אנשי מקצוע בקהילה חוששים מעיכוב בהתפתחות הילד, הם יופנו לרופאי הילדים בקהילה. בעקבות האבחון יוחלט האם להמשיך במעקב רפואי, או להפנות למכון להתפתחות הילד, האחראי על אבחון וקידום הילדים בתחומי המוטוריקה, קוגניציה וחברה. רופאים התפתחותיים והמומחים לשיקום התפתחותי עובדים על פי התקנות של המערך ההתפתחותי בישראל.
לויה ג'ירגה
לויה ג'ירגה (בפשטו: لويه جرګه; באופן מילולי: "האספה הגדולה") הוא כינוי לסוג מיוחד של אספת מנהיגים רוחניים, שאמונה בעיקר על בחירת ראש מדינה חדש במקרה של מוות פתאומי, אימוץ חוקה חדשה, או כדי ליישב בעיה לאומית או אזורית. הלויה ג'ירגה היא מנהג קדום והיא משמשת בעיקר את השבטים הפשטוניים, אבל גם קבוצות אחרות שהושפעו מהפשטונים (למשל האפגנים) משתמשות בה, במידה פחותה.
קבוצת קזבלנקה
היסטוריה
ב -1963 הוקם ארגון אחדות אפריקה (OAU). כל חברי הקבוצות הצטרפו לאיחוד זה והשאירו את המחלוקות ביניהם מאחור. ארגון OAU, כיום האיחוד האפריקאי, הצליח להשיג שילוב ואחדות של המדינות החברות בו בצורה מוגבלת, כאשר האיחוד היווה את מימוש השקפותיהם של חברי קבוצת מונרוביה ודחיית הרעיונות של המדינות החברות בקבוצת קזבלנקה.
מרכז קונגרסים בינלאומי חיפה
מבנה המרכז
במרכז ישנם 10,500 מ"ר של אולמות לתערוכות וכנסים, 5,000 מ"ר של שטחים פתוחים לתצוגות וירידים, 6,500 מ"ר של חנויות ועסקים, ועוד 1,500 מקומות חניה. מיקומו הוא במבואותיה הדרומיים של חיפה. בצמוד אליו נמצאים מרכז לספורט אתגרי וגן אירועים.
יחסי ברזיל–קזחסטן
הסכמים בילטרליים
ב-2018, שתי המדינות חתמו על הסכמים על הסגרה; העברה של מורשעים; וסיוע הדדי בתיקים פליליים.
הנרי תומאס באקל
פרשני השחמט מבקרים את יכולתו הדלה של באקל בשלב הפתיחה, ואת העדפתו להתגוננות בעמדות סגורות, בניגוד לקו המוביל בתקופתו, להתקפה בכל מחיר ולמשחק פתוח. מכל מקום התוצאות שלו לא מותירות ספק לגבי יכולתו ביחס ליריביו. גם מבקריו החריפים ביותר כותבים כי מרגע שתמו מסעי הפתיחה והמשחק הגיע לשלב המציעה, "יכולתו של באקל מזהירה וניכר שזה שחקן עם מצוינות יוצאת דופן".
כדורסל ללא גבולות
מבנה
החל משנת 2003 מתמקדים המחנות בפיתוח יכולות כדורסל, ועוסקים פחות בקידום יעדים חברתיים; הגיל הממוצע במחנות עלה מ-13 ל-17 ונבחרים אליהם בעיקר שחקנים בעלי פוטנציאל גבוה, אם כי נעשים מאמצים לצרף גם חניכים מאזורים מוחלשים או מוכי מלחמה. המחנות מהווים הזדמנות של המשתתפים להציג את כישוריהם בפני סקאוטים רבים מה-NBA, אשר פוקדים את המחנות מדי שנה.
ג'ורג' וסוף
ג'ורג' וסוף (בערבית: جورج وسوف; נולד ב-23 בדצמבר 1961) הוא זמר סורי נוצרי, יליד העיירה כפרון, במחוז טרטוס בסוריה. בשנת 1980 היגר עם משפחתו ללבנון, השתכן בביירות וקיבל אזרחות לבנונית. בילדותו נחשב לילד פלא, וכיום הוא אחד מהזמרים הנערצים ב. נשוי ואב לשלושה ילדים.
קריירה מוזיקלית
וסוף החל לשיר בגיל עשר בעיר הולדתו, באירועים מקומיים כגון חתונות, והקריירה המוזיקלית הרשמית שלו החלה מעט לאחר שעבר ללבנון, בגיל 12, כאשר הופיע בחתונה בה נכח ג'ורג' אל-ח'ורי, לימים מנהלו ומפיקו הראשון. בגיל 14 התפרסם כאשר שר את השיר "חאסביה", עבר לדמשק לשיר במסעדת "אל חדירא אל חדרא" (הגן הירוק) ונעשה פופולרי, אך איגוד המוזיקאים הוציא החלטה האוסרת עליו להמשיך לקיים הופעות מכיוון שהיה מתחת לגיל 18. אחד ממעריציו התערב בהחלטה ובעזרת קשרים בארגון התיר לו לשיר בטענה שקולו נשמע מבוגר מגילו. האמנים ג'ורג' יזבק ו-ואדיע אל-סאפי נתנו לו חסות אמנותית. בתחילה שר יצירות רבות של המלחינים סייד מקאווי, שאקר אל מוג'י ובליג חמדי שירים ישנים וקלאסיים שנכתבו במקור לזמרים כמו אום כולתום ועבד אל-חלים חאפז. התפרסם באמירתו "ישנתי על מדרכות למען ההצלחה שלי".
חיים אישיים
בגיל 21 הכיר את אשתו הראשונה, שלמיר. השניים הכירו במסיבה שערך, ונישאו בנישואים אזרחיים בפריז מכיוון שמשפחה התנגדה לקשר. כאשר ביקש את ידה הם התנגדו ולכן הם התחתנו ללא ידיעת משפחתה.
מעצרו
ווסוף נעצר על ידי משטרת שוודיה בסטוקהולם ב-2 בנובמבר 2008, בתואנה שעיתון מקומי דיווח כי נתפסו ברשותו 30 גרם קוקאין, לפני הופעה שערך בסביבות העיר. ההופעה בוטלה בעקבות המעצר. בסופו של דבר זוכה, ולא הוכח נגדו דבר. וסוף טען שהעלילו עליו כדי לשבש את הופעותיו בשוודיה באותה תקופה.
שעשועי מתמטיקה
היסטוריה
מרטין גרדנר נחשב לאבי ענף שעשועי המתמטיקה המודרנית. הטור "Mathematical Games" (משחקים מתמטיים) שפרסם גרדנר במשך כ-25 שנה בירחון סיינטיפיק אמריקן, תרם רבות לפופולריזציה של המתמטיקה. הטור כלל כתבות על נושאים רחבים שעד אז לא נחשבו כמתמטיים, כגון יצירותיו האמנותיות של מ.ק. אשר, פלקסגונים (צורות הנוצרות מקיפולי נייר), קסמים מתמטיים ועוד. לאחר פרישתו של גרדנר מילא את מקומו דאגלס הופשטטר (מחבר הספר גדל, אשר, באך).
משחקים מתמטיים
קיימים מספר סוגים של משחקי חשיבה (משחקים מתמטיים):
משחקים הקשורים למחשבים
המצאת המחשב פתחה צוהר לתחומים רבים בשעשועי מתמטיקה שלא היו קיימים קודם כגון:
אליפות וימבלדון 1939
טניסאיי ארצות הברית זכו בכל התארים בשנה זו בווימבלדון. בובי ריגס ואליס מרבל זכו ב-3 תארים כל אחד.
תחרות זוגות נשים
במשחק הגמר שרה פביאן ואליס מרבל (ארצות הברית) שיחקו נגד זוג אמריקאי נוסף הלן ג'ייקובס ובילי יורק וניצחו אותן בשתי מערכות. בכך הן זכו בתואר השני ברציפות בתחרות זו. כמו בשנה הקודמת, הזוג זכה גם באליפות ארצות הברית הפתוחה.
הקוסם מארץ ים
עלילת הספר
מאוחר יותר, כשהתחזק, הכריחו אביו לעבוד כשוליה במפחתו. נראה כי אובדן אימו ויחסו הקשה של אביו כלפיו גרם לדוני להתחמק מעבודתו ולשוטט באי.
בשנתו השנייה בבית הספר, מגיע הסכסוך בין גד וישפה לשיאו והם פותחים בדו-קרב של קסמים, במהלכו נענה גד לאתגר של ישפה וכשהוא מונע על ידי גאוותו ושנאתו, הוא מעלה באוב את רוחה של אלפרן, אחת הדמויות העתיקות מההיסטוריה של אנלד (אחד האיים העתיקים ביותר בארץ ים). במעשהו זה משחרר גד צל על פני העולם, שמתנפל עליו ופוגע בו אנושות, מותיר על פניו צלקות שיישארו לכל חייו. הצל מוברח מהאי על ידי הרב-מג נֶמֵרֵל, מנהל בית הספר, שמת מאפיסת כוחות לאחר שהשקיע אותם בגירוש הצל מבצר.
ויליאנדי (מחוז)
נפות
נפות כפריות:
סרז'י ברוגרה
סרז'י ברוגרה' (בקטלאנית: Sergi Bruguera i Torner ; נולד ב-16 בינואר 1971) הוא טניסאי עבר ספרדי. אחד הטניסאים החזקים בעולם בשנות ה-90. הוא זכה פעמיים באליפות צרפת הפתוחה ובסך הכל ב-14 תחרויות ליחידים ו-3 לזוגות גברים.
איירטון סנה
הדרך לפורמולה 1
ב-1982 השתתף במקביל בפורמולה פורד 2000 האירופית והבריטית. בשתיהן זכה במקום הראשון. תוצאות מצוינות אלה סייעו לו לקבל הזדמנות בפורמולה 3 הבריטית, אחת מהפורמולות החשובות ביותר, פרט לפורמולה 1. גם במסגרת זו זכה באליפות בהקדימו את מרטין ברנדל. רצף האליפויות בפורמולות המשניות לא נעלם מעיניהם של קברניטי קבוצות הפורמולה 1 ולאחר ששימש נהג מבחן בויליאמס, מקלארן וטולמן, נתנה לו זו האחרונה הזדמנות לנהוג עבורה במרוצי עונת 1984.
בקבוצת לוטוס
לקראת עונת 1987 החליפה לוטוס את מנועי הרנו (שפרשה ממרוצי גרנד פרי אליהם שבה כעבור מספר שנים) באלה של הונדה, שנחשבו לטובים ביותר. לאחר פתיחה חלשה זכה סנה בגרנד פרי מונקו (הראשונה משש זכיותיו במרוץ היוקרתי של הנסיכות) ומיד לאחר מכן בדטרויט, שנה שנייה ברציפות. שוב הוביל את דירוג הנהגים והפעם נראה היה שלא המכונית ולא המנוע ימנעו ממנו את האליפות. אלא שבן ארצו פיקה היה בכושר שיא ויחד עם חברו לקבוצת ויליאמס מנסל הצטרפו לסנה למאבק משולש על התואר שהוכרע במקסיקו, שלושה מרוצים לסיום העונה: מכונית הלוטוס של סנה יצאה מהמרוץ בשל תקלה במצמד והאליפות חמקה ממנו שוב. כשכבר חשב שהשיג את המקום השני באה פסילה בגרנד פרי של אוסטרליה, בגין בלמים רחבים מן המותר והותירה אותו עם 57 נקודות והמקום השלישי.
נסיבות מותו
הפנייה המסוכנת בה ארעה התאונה ('טמבורלו') הייתה עוד לפני כן זירתן של שתי תאונות מסוכנות ב-1987 ו-1989. לאחר מותו של סנה שונה תוואי המסלול לצורה בטוחה יותר כדי למנוע אובדן מיותר נוסף של חיי אדם.
התביעה הכללית באיטליה האשימה את קבוצת ויליאמס בהריגה. המשפט ארך שנים והסתיים בזיכוי של הקבוצה הבריטית. ב-2004 נפתח מחדש אך שוב נסגר בהיעדר ראיות חדשות.
סקאי
ממשל ופוליטיקה
סקאי הוא חלק מאזור ממועצת הרמה, המבוססת באינוורנס. מ-1975 ועד 1996 סקאי ומחוז לוכאלש, שנמצא על האי הסקוטי הראשי, היוו מחוז בממשלה מקומית של סקוטלנד, אולם ב-1996 הם הוכנסו ל"רשות הרמה המאוחדת". בשל גודלה של המועצה סקאי ולוכלאש מרכיבים את אחד מהוועדות האזוריות שלה, המורכבת משישה אזורים. כל אזור בוחר חבר מועצה כנציג והוועדות המקומיות מפקחות על שירותי הרשות באותו אזור.
טירת דונטולם (Duntulm)
גם היא הייתה שייכת לשבט מקדונלד, נמצאת בחופו הצפוני של האי. המבנה המרכזי של הטירה שגודלו כ-25 מטר על 4.5 מטר נבנה במאות ה-14 וה-15. למבנה זה התווסף מגדל במאה ה-17 ומאוחר יותר בית נוסף. הטירה ננטשה בשנות השלושים של המאה ה-18. לפי אגדה מקומית הנטישה ארעה לאחר שבנו של הצ'יף שהתגורר שם נפל מהחלון והתנפץ על הסלעים שמתחתיו. האומנת שהייתה אחראית עליו נענשה בכך שנדחפה בסירה קטנה אל האוקיינוס האטלנטי.
משרד הבנייה והתחזוקה
משרד הבנייה והתחזוקה היה ארגון של צי ארצות הברית שפעל בין השנים 1864 עד 1940. המשרד היה אחראי בין היתר על תכנון, בנייה, הסבה, רכישה, תחזוקה ותיקון של ספינות וכלי שיט אחרים של הצי. כמו כן, המשרד ניהל את המספנות, מתקני התיקונים, המעבדות ותחנות חוף.
יורם הירשפלד
ביוגרפיה
הירשפלד היה מגדולי המומחים והתורמים למחקר בתחום של אנליזה לא סטנדרטית. אחת התרומות החשובות שלו הייתה בהוכחה באמצעות שיטות של אנליזה לא סטנדרטית של הבעיה החמישית של הילברט, על האפיון של חבורות לי. הוכחה "סטנדרטית" של המשפט הזה נמצאה בשנת 1952 על ידי מונטגומרי, ציפין וגלסון. בשנת 1990 פרסם הירשפלד הוכחה פשוטה יותר של המשפט. יותר מאוחר השתמש גולדברינג בשיטות של הירשפלד כדי לפתור את בעיית הילברט החמישית עבור חבורות קומפקטיות מקומיות.
מאמרים נבחרים
בנושא חישוביות:
נתי אדלר
ביוגרפיה
אדלר הוא תסריטאי (ביחד עם שלומי פרי) ובמאי של "בוצ'אצ'י" – דרמה בת 52 דק' (2001). "בוצ'אצ'י" הופקה עבור 'רשת', במסגרת פרויקט "שיעור מולדת" בעריכת רנן שור. זוהי דרמה קומית המספרת על תחרות שירה שמתקיימת בבסיס חיל האוויר לקראת יום העצמאות. התחרות נערכת בין הטבחים לטייסים. הדרמה היא בעלת נקודת מבט אירונית על המעמדות בצבא. בדרמה משחקים משה פולקנפליקט, יונתן רוזן, פיני טבגר. דודו טסה, שהיה אז בתחילת דרכו, הלחין את המוזיקה ושיחק בתפקיד משנה.
בשנת 2010 אדלר יזם ביים ושימש כעורך הראשי של הסדרה התיעודית "בטבעת זו", ששודרה שתי עונות רצופות ששודרה בערוץ 10. הסדרה, בהנחיית גלית גוטמן, עוסקת במשברים בחיי הנישואין בישראל. כל פרק בוחן סיבה אחרת שגורמת לנישואים להפסיק לתפקד - משבר הילד הראשון, חלוקת התפקידים בין הקריירה לטיפול בילדים. הסדרה זכתה לרייטינג גבוה ולביקורות משבחות, פורמט הסדרה נמכר למספר תחנות שידור בינלאומיות וב-2014 הוא מופק בצרפת.
קישורים חיצוניים
הכובעים של ירושלים: 2005
"אחים לכל החיים: - ביקורות
"אפס בהתלהבות"
יחסי ניו זילנד–פינלנד
יחסי סחר
בשנת 2018 הסתכם הסחר בין המדינות ב-221 מיליון דולר ניו זילנדי, כאשר היצוא שכולל בעיקר כבשים ובשר צבי הסתכם ב-46 מיליון דולר ניו זילנדי, ואילו היבוא שכולל בעיקר מכונות, חזיר, נייר וקרטון הסתכם ב-174 מיליון דולר ניו זילנדי.
מרון
אורח חייו כנזיר
מרון חי את חייו במדיטציה ליד מקדש שהפך לאחר זמן לכנסייה. תיאודורט מקרתוס כתב כי מדובר בסוג סגפנות חדש שזכה במהרה לקבלה רחבה בסוריה ובלבנון. עדות היסטורית שנכתבה על ידי כמה מתלמידיו בערך ב־440, מזכירה חמישה עשר גברים ושלוש נשים שביצעו מדיטציה ותרגילים, רבים מהם הוכשרו או הונחו על ידי מרון.
מד (מגזין)
ביולי 2019 נודע כי המגזין יפסיק לפרסם חומר מקורי בלבד בגיליונותיו אלא יתבסס על חומר מגיליונות העבר. בנוסף, המגזין לא יימכר עוד בדוכני עיתונים אלא רק בחנויות קומיקס.
קול פורטר
פריז ונישואים
פורטר האמין, שחיי הנועם המוגנים שלו יימשכו באין מפריע. הוא לא התגייס לצבא, אך לעיתונות אהב לספר שהצטרף ללגיון הזרים הצרפתי. למעשה, עבד למען קרן סיוע והחזיק בארונו מבחר מדי צבא תפורים למידתו, שאותם לבש כשנחה עליו הרוח. בדרך כלל, העדיף סגנון חיים של נער שעשועים.
ריצ'רד רוג'רס, באוטוביוגרפיה שלו, "בימות מוזיקליות" מספר אנקדוטה על פגישה עם קול פורטר בוונציה בתקופה זו. פורטר ניגן לפניו כמה מחיבוריו ורוג'רס התרשם ושאל אותו, מדוע איננו מיוצג בברודוויי, כיון שלא ידע, שפורטר כתב כבר הצגות אחדות שנחלו כישלון.
Works
Works (עבודות) הוא אלבום אוסף של להקת פינק פלויד, שיצא ב-1983 על ידי הלייבל האמריקאי שהיו חתומים בו (Capitol Records), על מנת להתחרות באלבום שהוציאו דאז, The Final Cut.
מונדיאל 1974
מבנה הטורניר היה שונה מזה שהיה נהוג בטורנירי הגביע העולמי שקדמו לו. 16 נבחרות העפילו לטורניר לאחר טורניר מוקדמות, וחולקו לארבעה בתים של 4 קבוצות בכל בית. שתי הנבחרות עם המאזן הטוב ביותר בכל בית העפילו לסיבוב השני, שבו היו שני בתים של 4 נבחרות בכל אחד. שתי הנבחרות שסיימו את הבית במקום הראשון העפילו למשחק הגמר ושתי הנבחרות שסיימו במקום השני התמודדו ביניהן במשחק על המקום השלישי.
בעיית גוף-נפש
בעיית גוף-נפש (אנגלית: mind-body problem), או הבעיה הפסיכופיזית היא קושי פילוסופי בשאלת יחסי הגוף והנפש. הקושי נוצר עקב הסתירה בין אירועים כפי שתופס אותם הסובייקט הפרטי הנפשי ובין האירועים כפי שהם נתפסים במרחב הפיזי. כפי שמציינים חוקרים של הבעיה, התהליכים הנפשיים הם פרטיים לחלוטין. איש אינו יכול לחוש בהם, מלבד הנפש החווה אותם בעצמה. לעומתם, התהליכים הפיזיים שייכים ל"רשות הרבים" מבחינה הכרתית – נקודת מבט של גוף שלישי. ניתן לכמת אותם, למדוד אותם ולהשוות ביניהם.
הלחימה ברצועת עזה בין מבצע עמוד ענן למבצע צוק איתן
יוני-יולי 2014
ב-29 ביוני ביצע צה"ל סיכול ממוקד בחוליית חמאס בחאן יוניס שהייתה בשלב ההכנות האחרונות לשיגור רקטות והרג לפחות מחבל אחד. בתגובה ב-30 ביוני ירו הפלסטינים מטח כבד של 16 רקטות לעבר ישראל. מערכת כיפת ברזל יירטה 2 רקטות גראד מעל נתיבות. בלילה שבין ה-30 ביוני ל-1 ביולי תקף בתגובה חיל האוויר הישראלי 34 מטרות טרור ברצועת עזה.
מבצע צוק איתן
בצד הישראלי נהרגו 68 חיילים, 5 אזרחים ופועל זר מתאילנד, ונפצעו 1,433 חיילים ו-837 אזרחים. מבחינת הפלסטינים, מבצע צוק איתן היה קטלני ביותר: 2,203 פלסטינים נהרגו במהלך המבצע, מתוכם, בין 1,068 ל-1,408 פעילי טרור ובין 805–1473 אזרחים הרוגים, מעל ל-11,000 פלסטינים פצועים, ומעל ל-200 פעילי טרור נשבו בידי ישראל. בנוסף, עשרות פלסטינים ברצועת עזה הוצאו להורג בידי חמאס בטענה ששיתפו פעולה עם ישראל. במהלך הלחימה בין 300 אלף לחצי מיליון מתושבי הרצועה נאלצו לנטוש את בתיהם.
תקיפת מחסני התחמושת האיראניים בסוריה (אפריל 2018)
תגובות
אחרי מבצע בית הקלפים בו ערכה ישראל תקיפה אווירית נרחבת על תשתיות צבאיות של משמרות המהפכה האסלאמית בסוריה, אישר צה"ל באופן רשמי שהוא היה אחראי על תקיפת הבונקרים האיראניים ושבתקיפות הושמדה מערכת נ"מ איראנית מתקדמת.
גלינה וישנבסקאיה
קריירה
וישנבסקאיה הופיעה לראשונה על במה בשנת 1944. אחרי שנת לימודים אצל ורה ניקולאייבה, זכתה ב-1952 בתחרות שקיים תיאטרון הבולשוי במוסקבה בשיר של רחמנינוב ובאריה מתוך "אאידה" של ורדי. בשנת 1953 הצטרפה לבולשוי.
טוביה קושניר
טוביה קושניר (12 באוקטובר 1923 – 16 בינואר 1948) היה ביולוג, חוקר טבע ובוטנאי ארץ-ישראלי, שנהרג במלחמת העצמאות כחלק ממחלקת הל"ה.
תולדות חייו
טוביה קושניר נולד בירושלים בשנת תרפ"ד-1923, בנם הבכור של אסתר ושמעון קושניר, חלוצים בני העלייה השנייה וממייסדי כפר יחזקאל שבעמק יזרעאל. הוריו התגרשו כשהיה בן 14. קושניר החל להתעניין בטבע עוד בהיותו בבית הספר היסודי, עשה ניסיונות מדעיים שונים עם פרחים ומצא ממצאים שהיו נדירים בזמנו. כמו כן, עוד מגיל צעיר היה בקשר עם בוטנאים שונים לצורכי החלפות מידע ואוספים. הוא גילה את השושן הצחור (בכרמל), סלמנדרות ואת הדבורנית הגדולה (בזמנו הייתה ידועה רק במדבר יהודה).
גלינה וישנבסקאיה
קריירה
הזמרת השתתפה בהקלטות רבות, ביניהן "יבגני אונייגין" (1956 ו-1970), "שירים ומחולות מוות" של מודסט מוסורגסקי (1961 ו-1977), רקוויאם המלחמה של בנג'מין בריטן (עם פיטר פירס ודיטריך פישר-דיסקאו, בניצוח המלחין; 1963), "בוריס גודונוב" של מוסורגסקי (1970 ו-1978), "טוסקה" (1976), "דאם פיק" של צ'ייקובסקי (עם רגינה רזניק, 1976), "ליידי מקבת ממחוז מצנסק" (1978), "יולנטה" של צ'ייקובסקי (עם ניקולאי גדה, 1984) ו"מלחמה ושלום" של סרגיי פרוקופייב (1986).
ג'נטלמן
ג'נטלמן (מאנגלית: Gentleman, שילוב של המילה הלטינית gentilis - שיכות לאותה המשפחה והמילה האנגלית man- גבר) הוא גבר בעל תואר אצולה וכינוי לגבר החי ומתנהג לפי אמות מידה הכוללות נימוסים טובים, בעיקר כלפי נשים, אמינות גבוהה, קור רוח, הגינות, נכונות להודות בהפסד ומאפיינים נוספים התלויים בתקופה ובמקום. דמות הג'נטלמן כיום היא בעיקרה תוצר תרבותי של ספרים ומחזות העוסקים בדמות.
מאפיינים מרכזיים
לפי האתוס של הג'נטלמן הבריטי, הוא אמיץ לב, ואינו נרתע מסכנות ותלאות. הוא עשוי לבלות תקופה בהודו או באפריקה, להתאמן באיגרוף ולהשתתף במלחמה. קצונה בצבאות ובציי אירופה הייתה במשך מאות שנים בעיקר נחלתם של ג'נטלמנים, ומכאן הביטוי "קצין וג'נטלמן", והאתיקה של התנהגות ההולמת קצין אשר נדרשת עד היום בצבאות רבים.
יש המחזיקים בגישה ביקורתית וטוענים כי חינוכם של הגברים הצעירים למודל הג'נטלמן גורם לציניות, יהירות, אגוצנטריות, אטימות ואף נכות רגשית, הנובעות מהחלפת ביטויי רגש אמיתיים בהענות למערכת של כללים ומוסכמות. על פי טענה זו מתקשה מי שחונך כג'נטלמן להתמודד עם מצבים מורכבים הדורשים גישה אנושית ויצירתית.
יצירות על ג'נטלמנים
אוסקר ויילד דן באירוניה בכל מערכת החוקים והכללים המחייבת את החברה הוויקטוריאנית כאשר דמות הג'נטלמן נמצאת במרכזה. כך ב"חשיבותה של רצינות" מתחרים הגברים הצעירים ביניהם מי יותר ג'נטלמן ובמניפתה של ליידי וינדרמיר הן לורד דרלינגטון והן לורד וינדרמיר הם ג'נטלמנים מושלמים.
אמנת ההצטרפות לאיחוד האירופי 1972
התרחבות האיחוד האירופאי
לאחר תקופה ממושכת של משא ומתן, אושררה ההצטרפות על ידי הפרלמנט של המדינות החברות, למעט במקרה של צרפת, שבה נערך משאל עם בנושא באפריל 1972, אשר הסתיים בהצבעה לטובת האיחוד בקרב 68% מהנשאלים.
ג'ק דמפסי
שנותיו הראשונות וסקירת הקריירה
בשלב הבא הוא ניצח עשר פעמים ברציפות – במהלכם הוא הביס את סודנברג ולבסוף עלה בידו לנקום את תבוסתו לדאוני, אחרי שניצח אותו בנוקאאוט בשני סיבובים. אחרי כן הגיעו שלושה קרבות בלי הכרעה (בנקודה זו בהיסטוריה של האיגרוף, לא היו שופטים שניקדו קרבות, אז אם קרב נערך עד תומו, הוא כונה תיקו או ללא-הכרעה, תלוי במדינה או במחוז שבו נערך הקרב).
הזכייה בתואר
בין יריביו היו פיירמן ג'ים פלין, המתאגרף היחידי שאי-פעם הביס את דמפסי בנוקאאוט כשדמפסי הפסיד לו בסיבוב הראשון, וגאנבוט סמית', בעבר מתמודד שהיה מדורג גבוה שהביס גם את אלוף העולם ג'ס וילרד וגם את המתאגרף שנכנס להיכל התהילה סם לנגפורד. דמפסי ניצח את סמיט בפעם השלישית בסיבוב השני בנוקאאוט.
ההגנה על התואר
קרפנטייה התחיל את הקרב ביתרון ואפילו גרם לדמפסי להתנודד מימנית חזקה בסיבוב השני. אולם, כתב שישב קרוב לזירה ספר עשרים וחמישה אגרופים מצידו של דמפסי בשלושים ואחת שניות לפני שהוא נפגע כביכול מהימנית. קרפנטייה גם שבר את אגודלו באותו סיבוב, מה שפגם בסיכוייו. בסיבוב השלישי, דמפסי הגדול והחזק יותר החל ליטול שליטה על הקרב והכה את יריבו באכזריות. הצרפתי נבלם לבסוף בסיבוב הרביעי.
איבוד התואר ו"הספירה הארוכה"
דמפסי הפסיד את תוארו בנקודות בסיבוב העשירי. הוא לא הפגין עוד את עוצמת האגרופים האגדית שלו או את מהירות ידיו, דמפסי נוצח בקלות בידי טאני הערמומי, שהתחמק מהאגרופים, נע מצוין, ושיחרר מטח אגרופים משלו. באולם נכחו 120,557 צופים, הקהל הגדול ביותר שהיה נוכח אי-פעם באירוע ספורט, פרט למירוץ מכוניות וכדורגל. (במשחק הגמר על גביע העולם בכדורגל של מונדיאל 1950 בין ברזיל לאורוגוואי נכחו למעלה מ-150,000 צופים ובמשחקי כדורגל נוספים שנערכו בשנות העשרים והשלושים בהאמפדן פארק, גלאזגו, ובאצטדיון ומבלי, לונדון, צפו בין 125,000 ל-138,000 צופים). כשדמפסי המוכה שב לחדר ההלבשה שלו, הוא הסביר את כישלונו לאשתו השחקנית אסטל טיילר באומרו: "יקירתי, אני שכחתי להתכופף" (Honey, I forgot to duck). הנשיא רונלד רייגן השתמש במשפט הזה כשהוא נורה במהלך ניסיון ההתנקשות בחייו שכשל ב-1981.
פרידריך וילהלם הראשון, מלך בפרוסיה
"המלך החייל"
מסירותו לענייני הצבא, תוך זלזול בצורכי החיים האזרחיים ומנעמיהם, התבטאה גם בהפיכת הגן המלכותי לוסטגארטן למגרש מצעדים צבאי. גם ברמה האישית הוא נחשב לאדם גס וצר-אופקים, הוא לא גילה עניין במנעמי השלטון וזלזל באמנויות ובמדעים, למעט מדעי הצבא. התנהגות זו הביאה לכינויו "המלך החייל".
מטבחי הגיהנום
התוכנית הבריטית המקורית שודרה בממלכה המאוחדת בשנים 2004-2009, כשבכל עונה מנהל את המטבח שף בולט אחר: בעונה הראשונה הוביל את התוכנית השף גורדון ראמזי, ובעונות ה-3 וה-4 כיכב בתוכנית הבריטית השף מרקו פייר וייט.
בל X-22
היסטוריה מבצעית
המטוס מוצג כיום בIra G. Ross Aerospace Museum שבניו יורק.
חולא
היסטוריה
ב-27 באוקטובר 1965 ערכה חטיבת גולני בכפר פעולת הרתעה ("מבצע מאזניים"), לאחר שמחבלי פת"ח חדרו לישראל דרך כפר זה. בפעולה פוצץ ביתו של מוכתר הכפר, וכתוצאה מכך קרס בית סמוך ונהרגה אישה שלנה בו.
הספר הלבן (1922)
התגובות לספר
לפני אישור המסמך בפרלמנט, העבירו אותו הבריטים לאישור ראשי ההסתדרות הציונית וכן לידיה של משלחת מנהיגים ערבים אשר שהו באותה העת בלונדון. מנהיגי ההסתדרות, ובראשם הדוקטור חיים ויצמן, התחבטו בינם לבין עצמם על אישור המסמך אשר "גוזל" חלק מהאדמה אשר הובטחה ליהודים. הבריטים איימו על ההנהלה הציונית שאם לא תיתן ההסתדרות הציונית את הסכמתה, ישונה סעיף 4 של כתב המנדט. בעקבות לחץ זה, אישרו חברי ההנהלה הציונית לוויצמן לחתום על הסכמת ההסתדרות הציונית לספר הלבן.
משפחת דפיסא
יחיאל ניסים דפיסא
יחיאל נסים בהעתקת כתבים פילוסופיים ותאולוגיים, כמו הפירוש הגדול של אבו רשיד לחיבור "מטאפיזיקה" של אריסטו. יחיאל נסים נתן ביטוי לידענותו הרחבה בכתבים רבים ומגוונים, ובחיבורו המפורסם, "מנחת קנאות", הוא ניסה להוכיח כי לדת יש עליונות בלתי מעוררת על הפילוסופיה. כן, יחיאל ניסים עסק גם בנושאי הקבלה ובחכמת התלמוד, ובהקשר זה נודע בחיבורו הגדול על הוראות המשפט התלמודי המסדירות את הבעיות הכרוכות במתן ההלוואה בריבית בתחילתו של עידן הבנקאות המודרנית.
פיב"א אסיה
דירוג נוכחי לנבחרות פיב"א אסיה
להלן דירוג הנבחרות בפיב"א אסיה לפי הדירוג העולמי של פיב"א:
דיני עבודה (עוקדן)
תוכן הספר
דיני עבודה כולל בתוכו את כל 32 החוקים בתחומי משפט העבודה הקיבוצי והאישי, וכן סעיפים המתייחסים לנושאי עבודה וזכויות עובדים ב-55 חוקים אחרים כגון: פקודת מס הכנסה, חוק העונשין, חוק יסודות התקציב וחוקי הקניין. העוקדן ערוך לפי נושאים, כך שבכל נושא מובא הסעיף בחוק ואיתו התקנות, הצווים וההלכות, מלווים בפרשנות והסברים מפורטים המבוססים על הפסיקה.
במהדורתו הראשונה היה העוקדן בן כרך אחד בלבד, ובמהלך השנים, עם הגידול במספר חוקי העבודה, התקנות והפסיקה, גדל לשלושה כרכים עבי כרס.
חובי סטאר
כוכב נולד
כחצי שנה לפני שחרורו מצה"ל ניגש לאודישן לעונה השביעית של תוכנית המציאות "כוכב נולד", והתקבל. לאחר שהודח מהתוכנית במקום העשירי, חזר לתוכנית באמצעות מנגנון "גלגל ההצלה", ולבסוף סיים במקום השביעי. מיד לאחר "כוכב נולד", השתתף ב"פסטיבל שירי הילדים 2009" עם השיר "ילד קטן ילד גדול", אותו כתב והלחין יחד עם אסף אברבוך.
ג'אנג יאנג
ג'אנג נולד בצפון מחוז יוּנצ'ונג (מחוז היסטורי שנמצא בצפון שאנשי של היום), ובמהלך חייו הוא הפך למנהיג דה פקטו של מחוז חנוי  (גם הוא מחוז היסטורי, נמצא בצפון חנאן של היום).
פיטר ארטסן
ביוגרפיה
הוא חונך אצל אלרט קלאס. לאחר מכן הוא נסע לדרום הולנד והתגורר באנטוורפן, תחילה עם בן ארצו יאן מנדיין. ארטסן הפך לחבר בגילדת סנט לוק באנטוורפן. בספרים הרשמיים של הגילדה הוא רשום כ"לנגה פיטר, שילדר״"(פיטר הגבוה, צייר). בשנת 1542 הוא הפך לאזרח באנטוורפן. הוא נישא לקטלינה באוקלר, בתו ואחותו של צייר מאנטוורפן - יואכים באוקלר וויברכט באוקלר. מבין שמונת ילדיהם של הזוג, שלושה בנים, פיטר, ארט ודירק הפכו לציירים מצליחים. ארטסן חזר לאמסטרדם בשנים 55–1556. תלמידים בולטים שהתאמנו בסדנה שלו כללו את האחיינים של סטראדנוס וארטסן, יואכים באוקלר וויברכט באוקלר. יואכים באוקלר המשיך ופיתח את סגנון ונושא הציור של ארטסן.
יצירתו
בתקופת הרנסאנס, הדוגמה הקלאסית של הצייר פייריקוס, הידועה רק מפליני הזקן, הייתה חשובה בהצדקת ז'אנר ונושאים "נמוכים" אחרים בציור, ארטסן הושווה לפייריקוס.
המנדלוריאן (סדרת טלוויזיה)
פרק 4: "מקלט"
כשהוא מגיע לכוכב היער המאוכלס בדלילות סורגן, המנדלוריאן פוגש את אשת ברית המורדים לשעבר, קארה דון. חוליה מסתתרת ומבקשת מהמנדלוריאני לעזוב כדי לא למשוך תשומת לב לכוכב הלכת. הוא מתכונן לעזוב, אך מגיעים אליו דייגים נואשים שמציעים להעסיק אותו. הם רוצים שהוא יגרור להקה של פשיטות קלטונים שתקפו את הכפר שלהם. הוא מקבל את העבודה בתמורה ללינה ומשתמש בהם כדי להיעזר בקארה. הם מאוחסנים על ידי אומרה, אם אלמנה, והמנדלוריאני מגלה לה כי איש לא ראה אותו ללא קסדתו מאז שבטו לקח אותו כילד יתום. המנדלוריאני וקארה מסייעים לתושבי הכפר להרחיק את הפושטים ולהשמיד AT-ST אימפריאלי ישן שהפושעים השתמשו בו. עם השבת השקט, המנדלוריאני מתכנן להשאיר את הילד בכפר, אך צייד ראשים של הגילדה מוצא אותם ונהרג על ידי קארה. כשהוא מבין שהילד אינו בטוח בכפר, המנדלוריאני יוצא עם הילד.
פרק 5: "האקדוחן"
המנדלוריאני גובר על צייד ראשים במהלך מרדף. הוא מנחית את ספינתו הפגומה על מזח תיקונים המנוהל על ידי המכונאי פלי מוטו במוס אייסלי בכוכב הלכת טאטואין. הוא מחפש עבודה בקנטינה כדי לשלם על התיקונים ופוגש את צייד הראשים השאפתן טורו קליקאן, שעוקב אחר שכירת החרב והמתנקשת המובחרת פנק שאנד. קליקאן צריך לתפוס את שאנד כדי להצטרף לגילדה והמנדלוריאני מסכים לעזור בתמורה לתגמול. הם לוכדים את שאנד במדבר, אבל זו הורסת את אחד האופנועים המעופפים המהירים שלהם. בעוד שהמנדלוריאני מחזיר אותה, שאנד אומרת לקליקאן שהמנדלוריאני בגד בגילדה על ידי גניבת הילד, מה שהופך את הפרס עליו ועל הילד לשווה יותר משלו. שאנד מציעה לעזור לקליקאן ללכוד את המנדלוריאני אם הוא ישחרר אותה, אך הוא יורה בה במקום ורוכב על האופנוע המהיר הנותר לרציף התיקונים, כשהוא לוקח את מוטו והילד כבני ערובה. המנדלוריאני מגיע, מנטרל את קליקאן והורג אותו. הוא משתמש בכספו של קליקאן כדי לשלם למוטו עבור התיקונים ועוזב את טאטואין.
פרק 6: "האסיר"
המנדלוריאני יוצר קשר עם שותפו לשעבר ראן מלק לצורך עבודה ומוצע לו מקום בעבודה של חמישה אנשים. אליו מצטרפים הצלף האימפריאלי לשעבר מיגס מייפלד, הדברוני הגדול בורג, הטייס הדרואיד Q9-0, ומומחית הסכינים מבני טוויאלק שיאן, למשימה להצלת אחיה של שיאן, צ'ן, אסיר הרפובליקה החדשה. הצוות חודר לספינת הכלא, נלחם דרך פרצות האבטחה והורג את מפקד האבטחה של הספינה, אך לא לפני שמופעלת האזעקה. הצוות מציל את צ'ן אך מתעמתים עם המנדלוריאני ומכניסים אותו לתא כלא. Q9-0 מוצא מסר מקארגה למנדלוריאני הדן בילד ומוצא את הילד בספינת המנדלוריאני. בינתיים המנדלוריאני נמלט, מביס כל אחד מאנשי הצוות ולוכד את צ'ן. המנדלוריאני משאיר את מייפלד, בורג ושיאן כלואים בתאי כלא לפני שמעביר את צ'ן לראן. הוא יוצא עם התשלום שלו בעוד ראן משגר מיד לוחם להרוג את המנדלוריאני, אך מגלה את אסיר הרפובליקה החדשה על צ'ן. שלישיית מפציצי X של הרפובליקה החדשה מגיעים ותוקפים את תחנתו של ראן.
פרק 14: "הטרגדיה"
דין דג'רין לוקח את גרוגו למקדש העתיק בטייתון ומניח אותו על האבן הצופה שבמרכז. גרוגו מתחיל לעשות מדיטציה, והוא מוקף בשדה אנרגיה מגן. עד מהרה בובה פט מגיע עם שכירת החרב פנק שאנד, שדין צד בעבר על טאטואין ושם הותיר אותה למות. פט מסביר שהשריון שלבש קוב וונת שייך לו, מכיוון שהיה שייך לאביו, ג'נגו, לפניו. בזמן שפט ודין מדברים, שתי ספינות חלל עמוסות חיילי סער מגיעות לחטוף את גרוגו. פט, פנק ודין מצליחים להדוף את חיילי הסער, אך הסיירת הקיסרית מחוץ לאטמוספירה של טיית'ון יורה בספינתו של דין, "הרייזור קרסט" לפני שהוא שולח את חיילים האפלים שלו לתפוס את גרוגו. הם חוטפים אותו בדיוק כשהוא מסיים את המדיטציה ושדה האנרגיה נעלם. דין שבור, מלליח לחלץ את חנית הבסקאר ואת הכדור איתו נהג גרוגו לשחק מבין ההריסות. פט מוכיח לדין כי השריון שייך לו, שהרי הקוד הגנטי שלו היה מקודד בשריון במשך 25 שנים. דין מכיר בכך שהשריון שייך פט, והלה מודה לו על החזרתו. על מנת לכבד את העסקה שלהם, פט ופנק מבטיחים לעזור לדין להחזיר את גרוגו. הם מגיעים בספינה של פט "עבד-1" לנבארו ודין מבקש את עזרתה של דיון לגבי אסיר בשם מיגס מייפלד.
פרק 15: "המאמין"
קארה דיון מבריחה את מייפלד, המרצה עונש מאסר ממושך, מכלא הרפובליקה החדשה על מנת לסייע לאיתור ספניתו של מוף גדעון והילד (מייפלד שירת בעברו בצבא הקיסרי). מייפלד מבקש להגיע לבסיס קיסרי על כוכב הלכת מוראק שנועד לכריית רודוניום, שם הוא יוכל לאתר את הספינה. בהגיעם אל כוכב הלכת, מאנדו ומייפלד משתלטים על רכב תובלה קיסרי המוביל רודוניום לבסיס, שהוא למעשה בית זיקוק לחומר הנפיץ. בדרכם, פיראטים רבים תוקפים את השיירה ומנסים לפוצץ את רכבי התובלה. מאנדו מצליח להדוף את רובם,אך כאשר נראה כי הם עומדים לגבור עליו, חלליות TIE מתערבות ומחסלות את התוקפים. מאנדו ומייפלד נכנסים לבסיס, פונים לחדר האוכל של הקצינים (שם נמצא המכשיר שיוכל להביא להם את הקואורדינטות) אך מייפלד, שמזהה בחדר את מפקדו לשעבר, הס, נתקף חדרה ומסרב להמשיך במבצע. מנדו מבקש ממייפלד את דיסקית הפריצה שלו, אך מוזהר על ידי מייפלד כי היה עליו להסיר את קסדתו על מנת לעבור סריקת פנים. תחילה, מנדו מסרב להסיר את הקסדה שלו, אולם כשהוא מבין שזוהי הדרך היחידה להציל את הילד, הוא מסיר את הקסדה ונותן למכונה לסרוק את פניו. מאנדו מעורר את חשדו של הס, אך מייפלד נחלץ לעזרתו (הס לא מזהה אותו) והס, אשר מזהה את שניהם כנהגי התובלה היחידים שחזרו בחיים באותו יום, מציע להם להרים עמו כוסית. מייפלד מציע להרים כוסית לכבוד מבצע סינדר" (מבצע שנועד להמיט הרס על האימפריה עם מותו של הקיסר, כפי שהוזכר בסיפור של battlefront 2). מייפלד, הסובל מפוסט טראומה עקב מותם של חבריו ליחידה (בהוראתו הישירה של הס), מתקשה לשמוע את הס מדבר בשבחו של המבצע, מאבד את קור רוחו ויורה בהס למוות. קרב יריות מתחיל בחדר האוכל, מאנדו ומייפלד נמלטים דרך אחד החלונות כשחיילים בעקבותיהם, כשבובה פאט על סיפון "עבד 1" מגיע לחלץ אותם. מייפלד משתמש בכישורי הצליפה שלו ויורה במטען רודוניום שהיו בסיס, מה שגורם לתגובת שרשרת שמפוצצת את הבסיס כולו. בעקבות מעשיו של מייפלד באירועי פרק זה, מחליטה קארה דיון לשחרר את מייפלד בתואנה כי מת במילוי תפקידו. בסוף הפרק רואים את מנדו שולח למוף גדעון הודעת איום, ובה הוא אומר למוף גדעון כי הוא עומד להחזיר את הילד לחיקו, כשהוא חוזר כמעט במדיוק על דבריו של מוף גדעון בפרק הסיום של העונה הראשונה.
אסוקה
בדצמבר 2020, טרם הסתיימה עונתה השנייה של המנדלוריאן, הוכרז על צמד סדרות ספין אוף, בהם אסוקה - בהובלת דמותה של אסוקה טאנו. במאי 2022, הוכרז כי צילומי הסדרה החלו.
שלטית מקומטת
השלטית המקומטת היא עץ גדול המגיע לגובה 14 מטרים, וענפיו המתפרסים לצדדים יוצרים נוף רחב עד לקוטר 12 מטרים. זהו עץ נשיר־מותנה: במקור הוא ירוק עד, אולם בישראל הוא עומד בשלכת בחורף בשל הקור היחסי לעומת ארץ מוצאו. באביב הוא מתכסה בעלים מנוצים־פעמיים. הפריחה בשני גלים: גל ראשון באביב וגל שני בחודשי הקיץ. הפרחים גדולים, קוטרם עד 3.5 ס"מ וצבעם צהוב עז, והם ערוכים באשכולות גדולים הבולטים מעל נוף העלים. הפרחים מושכים אליהם דבורים. הפירות הם תרמילים בצבע חום הנשארים על העץ חודשים רבים, בדרך כלל גם במקביל לעונת הפריחה הבאה. משקלם הרב (יחסית) של הפירות מכביד על הענפים והדבר גורם לא מעט לקריסת ענפים, דבר המצריך גיזום תדיר כדי להקל על משקלו של העץ.
השלטית נפוצה בגנים בישראל, בעיקר במישור החוף ובשפלה. קצב הצמיחה שלה מהיר ושורשיה מתפשטים לרוחב סמוך לפני השטח, לכן יש להימנע משתילתה בקרבת שטחים מרוצפים.
עינת זמורה
קריירה מקצועית
בהיותה נערה החלה לעסוק בדוגמנות והצטלמה אצל עדי ברקן.
ארנסט בלוך (פילוסוף)
משנתו הפילוסופית
למול הפילוסופיות הפוזיטיביסטיות ששלטו בתקופתו, שרוממו את מעמדו של המדע, ואף למול המרקסיזם הקלאסי העוסק ברעיונות התרבות המדעית השלטת, הציב בלוך פילוסופיה שהיא "מטאפיזיקה של תהליכים", החותרת ללא-הרף כלפי "הדבר-שעדיין-אינו-בנמצא", הצף מתחת לדיכוי החברתי הקיים ומספק מקור השראה לפעולות מהפכניות למען האחר. למציאות הנוכחית אין משמעות ומובן אלא בהיותם כפופים לשאיפה להשתחררות, ולחתירה אל הישועה. העתיד הלא-ממומש, המצטייר כמושלם ושונה מכל האידיאלים שלא מומשו בעבר, הוא המעניק להווה את משמעותו הנכונה והאתית.
השפעתו
כמו כן השפיע בלוך על פילוסופיית האתיקה-של-האחר של עמנואל לוינס, שראה במשנתו את הצעד הראשון למעבר מאונטולוגיה סובייקטיבית לאונטולוגיה אתית, הפועלת למען האחר. בקורס שהעביר במהלך השנה האקדמית 1975-1976, שראה אור בשם "המוות והזמן", הוקדשו שלושה שיעורים לעיון ברעיונותיו של בלוך ופיתוחם למשנתו של לוינס. גם בספרו של לוינס "על אלוהים העולה על הדעת" מופיע מאמר המוקדש להגותו בשם "על המוות במחשבתו של ארנסט בלוך".
הנרי ונטוורת' מונק
תולדות חייו
עד שנת 1852 עבד מונק בחווה ובמקביל קרא ולמד ספרים משיחיים. בעיקר השפיע עליו ספרה של האדוונטיסטית קלורינדה מינור, שחיה בארץ ישראל ופרסה חזון משיחי בדבר התקבצות היהודים בארץ אבותם. במקביל החלה להתפתח בקרבו חרדה שמלחמה עולמית עומדת לפרוץ ושיש למצוא דרכים לפתרון סכסוכים בדרכי שלום. בחורף 1852-1853 הגיע לתובנה שהוא האיש שעליו לרתום את עצמו לפעילות עולמית להשכנת שלום ולקיבוץ היהודים.
בשלהי 1857 יצא ללונדון על מנת להוציא לאור את ספרו "פירוש לחזון יוחנן", בו קיבץ את רעיונותיו. הספר ראה אור בסיועו של האנט, שהיה כבר צייר מפורסם למדי ואיש בעל אמצעים. ב-1858 צייר האנט את דיוקנו של מונק כנביא, בידו האחת ספר הברית החדשה פתוח ב"חזון יוחנן" וידו השנייה אוחזת בגיליון ה"טיימס" של אותו יום כסמל לכך שמאורעות שנרמזו בכתבי הקודש מתחוללים במציאות ימיו. פרסום הדיוקן גייס דעת קהל לטובת הפצת ספרו של מונק ולהיכרותו עם הפילוסוף ג'ון ראסקין, שמימן הוצאת מהדורה נוספת. האנט אף שילב את דיוקנו של מונק במספר ציורים נוספים.
ין יאנג יו
ין יאנג יו (באנגלית: ) היא סדרת טלוויזיה מונפשת אמריקאית ששודרה בג'טיקס מספטמבר 2006 ועד אפריל 2009. הסדרה שודרה גם בדיבוב לעברית בערוץ ג'טיקס ישראל החל משנת 2007.
שבירה
שבירה היא תופעה פיזיקלית שבה גל עובר מתווך אחד אל תווך שני. במקרה הכללי חלק ממשרעת הגל מוחזר ממשטח הגבול המפריד בין שני התווכים, ושאר המשרעת עובר לתווך השני.
שבירה בעדשות
תופעת השבירה מנוצלת באופן המגוון והנרחב ביותר בתחום של תכנון עדשות ושימוש בהן, לצרכים ויישומים רבים, יומיומיים, תעשייתיים ומדעיים.
טרופופאוזה
הטרופופאוזה מאופיינת במפל איזותרמי (מצב בו הטמפרטורה אינה משתנה עם העלייה בגובה), על כן בדרך כלל לא מתפתחת בה עננות. כשהטמפרטורה לא יורדת עם הגובה בכלל, אלא נשארת דומה, מדובר במפל איזותרמי. מפל איזותרמי (שווה-טמפרטורה) הוא מפל יציב לכל גושי האוויר. גוש אוויר יבש יעלה ויתקרר ב-10 מעלות צלזיוס לקילומטר, וכיוון שסביבתו לא מתקררת כלל עם העלייה בגובה, הוא הופך קר ויציב ממנה. גם בגוש אוויר לח, המתקרר בשש מעלות לקילומטר, מתרחשת תופעה זו. זהו מפל נדיר מאוד באטמוספירה, וגם כשהוא מתרחש, זה קורה בשכבה דקה יחסית (בשכבות הביניים) ולא לאורך זמן.
בת ציון עראקי קלורמן
תפקידים ציבוריים (מבחר)
משמשת יושבת ראש מועצת מכבי שירותי בריאות (משנת 2018)
ניקודמוס
ניקודמוס (בלטינית: Nicodemus; ביוונית: Νικόδημος) היה יהודי פרוש וחבר בסנהדרין, המוזכר בבשורה על-פי יוחנן שלוש פעמים. בפעם הראשונה, הוא מבקר את ישו בלילה כדי ללמוד ממנו על הטבילה לנצרות ו"לידה מחדש". שנית, הוא מצטט את החוק שעל בסיסו נעצר ישו בחג הסוכות. ולבסוף, הוא מסייע ליוסף הרמתי להכין את גופתו של ישו לקבורה.
על שמו ועל שם יוסף הרמתי קרוי מנזר ניקודמוס הקדוש בעיר רמלה. שמו נפוץ במוזיקה ובספרות נוצרית פופולרית.
עין גנים (אתר מקראי)
היסטוריה
בספר יהודית מוזכרת "גיני" (יהודית ג', י') כיישוב יהודי אשר סמוך אליו חנה מחנה הוליפרנס. יוסף בן מתתיהו מזכיר בספרו "מלחמת היהודים" (ספר ג', ג', ד') את גנים כיישוב הממוקם בצפון השומרון. כמו כן, ידוע כי יהודים התגוררו בעיר בימי הביניים ועסקו במסחר וברפואה.
יובאנה דמיאנוביץ'
הכוכב האדום בלגרד
דמיאנוביץ' החלה את קריירת הכדורגל שלה במועדון הנוער פרספקטיבה מאזור מגוריה. לקראת עונת 2012-13, הצטרפה לקבוצת הנשים של הכוכב האדום בלגרד מליגת העל הסרבית. את עונה זו סיימה דמיאנוביץ' יחד עם קבוצתה במקום השני בליגה. בנוסף, הובילה דמיאנוביץ' את הקבוצה לגמר הגביע הסרבי, בו הפסידה 2:1 לקבוצת הנשים של ספרטק סובוטיצה.
פוסטדובוש
פוסטדובוש (בהונגרית: Pusztadobos) הוא כפר במחוז סבולץ'-סטמאר-ברג שבצפון מזרח הונגריה.
שלושה גברים בבומל
תוכן הספר
הספר מתאר מסע שני של אותם שלושה גברים מ"שלושה בסירה אחת". הפעם זהו מסע אופניים בגרמניה, שהייתה ב-1900 אומה חדשה לאחר איחוד גרמניה. הוא בנוי באופן דומה ל"שלושה בסירה אחת", כאשר בראש כל פרק מובאים מספר משפטים המתארים באופן אירוני את עלילת הפרק. רוב הספר משעשע וקליל. עם זאת, בניגוד ל"שלושה בסירה אחת", שכל כולו הומור, חלקים מסוימים מהספר אינם קומיים אלא מביעים באופן נחרץ ואף קודר את דעתו של המחבר על גרמניה בכלל והגרמנים בפרט. הוא דן באכזריותם הקטלנית, באופיים הצייתני לחלוטין ובכניעתם לכל צורה של חוק ומשטר בלי להפעיל שיקול דעת עצמי. בספר, למרות לשונו הקלילה וסגנונו ההומוריסטי של ג'רום, ניכרת גם המתיחות המחריפה בין העמים, השוני בין הבריטים לבין הגרמנים והתחזקות תפיסת הלאומנות הגוברת אצלם. בין היתר כותב ג'רום מספר משפטים אשר קולעים היטב אל המטרה: "מילוי החובה הוא נושא הלימוד האלמותי [בבתי הספר הגרמניים]... על פי השקפתם מדובר בציות עיוור לכל דבר עם כפתורים [כלומר, לובש מדים]...עד כה בורך הגרמני בממשלה טובה להפליא. אם דבר לא ישתנה הרי שחייו ימשיכו להיות טובים. צרותיו יחלו רק אם יקרה משהו למכונת הממשל."
אפוד מגן
אפוד מגן או שכפ"ץ (ראשי תיבות של שכבת פיצוץ), הוא סוג של שריון גוף מודרני אשר נועד להגן על פלג הגוף העליון של הלובש אותו, מפני כלי נשק כגון אקדחים, רובים ורובי ציד, ונתזים שנוצרים מחומרי נפץ כגון רימוני יד ונפילת פגזים ואף מנשק קר כגון סכינים וכדומה
ראשי מדינות לובשים אף הם לעיתים אפוד מגן דק מתחת לחליפה, וזאת בהוראת הגופים החשאיים האחראים על אבטחתם.
זיגברט טאראש
כשחמטאי
טאראש היה אולי השחמטאי הטוב בעולם בתחילת שנות ה-90 של המאה ה-19. הוא ניצח את אלוף העולם המזדקן וילהלם שטייניץ במספר תחרויות בתוצאה המצטברת +3 =1 -0 (שלושה ניצחונות, תיקו אחד ואף הפסד) אך סירב להזדמנות להתמודד איתו על תואר אלוף העולם בשנת 1892 עקב אילוצי הפרקטיקה המקצועית שלו. זמן קצר לאחר מכן התמודד טאראש עם הטוען לכתר מיכאל צ'יגורין (+9-9=4). טאראש ניצח בארבע תחרויות בינלאומיות ברציפות: ברסלאו 1889, מנצ'סטר 1890, דרזדן 1892 ולייפציג 1894.
כסופר ומורה שחמט
הוא שאב חלק מרעיונותיו של שטייניץ (שליטה במרכז, זוג רצים, יתרון במרחב) והפך אותם לנגישים יותר לשחקן הממוצע. בתחומים אחרים הוא סטה מדרכו של שטייניץ. הוא הדגיש את ניידות הכלים הרבה יותר מאשר שטייניץ, הוא לא חיבב עמדות סגורות ומכווצות ואמר שיש בהן את זרע התבוסה.
לבן: זיגברט טאראש שחור: אדמונד סורולד Edmund Thorold מנצסטר 1890
טאראש משחק את הסיום כאילו הוא מסביר את הטכניקה של זכייה בסיום צריחים ורגלים. "עליך לנצל את הצריח בצורה תוקפנית. על הצריח להתקיף את הרגלים של היריב או לתת תמיכה פעילה בהתקדמות הרגלים שלנו לכוון ערוגת ההכתרה".
מסעים מפורסמים של טאראש
במשחק זה, משנת 1914, התמודד טאראש מול קבוצת שחמטאים ששיחקו בכלים השחורים. השחור נראה כאילו הוא מחזיק מעמד, משום שהמלכה השחורה מגינה מול האיום מהב7+ ולאחר מ:א5 צא1 מט, בשעה שהצריח השחור ב-ג8 מגן כנגד צ:ג5 מט. טאראש שיחק כאן מסע גאוני 31. רג7!. התערבות כלי באופן כזה מכונה התערבות פלאשוטה משום שהכלים נעים באופן אנכי. מסע זה חוסם את שתי ההגנות משום שבשני המקרים הכלי המכה את הרץ יהיה מועמס ביתר.
במשחק זה מול ואלברודט לא היטיב טאראש לשחק, ועמדת יריבו הייתה עדיפה ברוב שלבי המשחק. בעמדה זו מצא טאראש תחבולה מדהימה שמפצה על משחקו עד כה:
המסע 34. צ:ד4 נראה טבעי, משום ש-34..ג:ד4 מאפשר 35. ר:ד4 וזוכה במלכה. אך שחור יכול לשחק מסע שנראה כהתקפת נגד חזקה שיש לחזות את מסעיה עד תום. 34...פ:ז3 35. פ:ז3 צ:ז3+ 36. ח:ז3 צ:ז3+ 37. מו1! צ:ד3 וכאן מגיע המסע המדהים 38. צז4!! עם איומים הרסניים של 39. צו8+ ומט - השחור נכנע.
אמורי נולסקו
קריירה
ב-2019 שיחק בסרט המלחמה "ג'ארהד: חוק החזרה", לצידו של רוברט פטריק ולצדם של הישראלים יעל איתן ואורי פפר.
חפציבה מנוחין
קורות חיים
חפציבה הייתה פעילת למען השלום ופירוק הנשק. ב-1977 נבחרה לנשיאת הסניף הבריטי של 'ליגת הנשים העולמית לשלום וחירות' ותומכת נלהבת של זכויות נשים וילדים.
דייב
{{פירושונים|
סמלים ביהדות
ביהדות מקובלים סמלים שונים, המייצגים את הדת ואחדים ממרכיביה.
דייוויד טננט
קריירה
תפקידו המקצועי הראשון אחרי סיום לימודיו היה במחזה "עלייתו הנמנעת של ארתורו אוי". טננט המשיך בקריירה בתיאטרון והופיע לעיתים קרובות עם "הלהקה השייקספירית המלכותית" במיוחד בתפקידים קומיים כמו טאצ'סטון ב"כטוב בעיניכם", אנטיפולוס ב"קומדיה של טעויות" וקפטן ג'ק אבסולוט במחזה "היריבים" (The Rivals). כמו כן הופיע בתפקיד טרגי כרומיאו ב"רומיאו ויוליה".
Process Monitor
פרוסס מוניטור (באנגלית: Process Monitor) היא תוכנה חופשית, פותחה על ידי Sysinternals ומותאמת בעבור מערכות ההפעלה חלונות, מבית מיקרוסופט ואינה דורשת התקנה. התוכנה עוקבת אחר שינויים שנעשים במערכת הקבצים ובעורך הרישום וכן באיתור באגים של מערכת ההפעלה.
קריית ההדרכה על שם האלוף אריאל שרון
הקמת קריית ההדרכה
בינואר 2006 החלה היועצת הכלכלית למערכת הביטחון דאז חמדה מרק בבדיקה כלכלית מקיפה לבחון את ההיתכנות הכלכלית של הקמת עיר הבה"דים בשיטת ה-BOT (בנה-הפעל-העבר), שיטת התקשרות שלא הייתה נהוגה עד לאותו מועד במשרד הביטחון לבניית תשתיות. הבדיקה הכלכלית הוכיחה כי יש יתרון כלכלי בהטמעת שיטת ההתקשרות החדשה. הבחינה הכלכלית וההמלצה הוצגו למנכ"ל משרד הביטחון תא"ל (מיל') פנחס בוכריס בספטמבר 2007. בוכריס קיבל את המלצתה של מרק והחליט כי ההתקשרות להקמת עיר הבה"דים תעשה בשיטת ה-BOT.
הקמת הפרויקט החלה בשנת 2012 ונמשכה כשלוש שנים, עד אשר עיר הבה"דים החלה לפעול במאי 2015. בסמוך להשלמת הפרויקט המתחם צפוי לעבור משטחה המוניציפלי של מועצה אזורית רמת הנגב לזה של העיר ירוחם, וכך היא תרוויח כארבעה מיליון שקלים בשנה מארנונה. זה נוסח הפשרה בין שתי הרשויות, שניהלו מאבק ממושך בנושא.
The Who
התכונה שאפיינה יותר מכל את הלהקה הייתה השילוב בין ארבעת חבריה, שהיו שונים לחלוטין באופיים וסגנונם המוזיקלי, מה שכנראה היה סוד ההצלחה שלהם. הדינמיקה שבין הארבעה והיצירה הייחודית שלהם העניקו להם שם של חלוצים בתחומם, בעלי נוכחות במה מלאת אנרגיות ובין השאר הטביעו את חותמם כאשר יצרו את אופרת הרוק הראשונה בהיסטוריה.